Document ID: 32005D0905

SKLEP SVETA
z dne 17. oktobra 2005
o podpisu, s strani Evropske skupnosti, Pogodbe o ustanovitvi Skupnosti za energijo
(2005/905/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti členov 47(2), 55, 83, 89, 95, 133 in 175 v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
V skladu s Sklepom Sveta z dne 17. maja 2004 se je Komisija pogajala o Pogodbi o ustanovitvi Skupnosti za energijo z Republiko Albanijo, Republiko Bolgarijo, Bosno in Hercegovino, Republiko Hrvaško, Nekdanjo jugoslovansko republiko Makedonijo, Republiko Črno goro, Romunijo, Republiko Srbijo in Misijo začasne uprave Združenih narodov na Kosovu (v skladu z Resolucijo Varnostnega sveta Združenih narodov 1244).
(2)
Ob upoštevanju možnosti njene poznejše sklenitve, je treba Pogodbo o ustanovitvi Skupnosti za energijo, parafirano 31. maja 2005, podpisati v imenu Skupnosti -
SKLENIL:
Člen 1
S tem sklepom se odobri podpis, v imenu Skupnosti, Pogodbe o ustanovitvi Skupnosti za energijo.
Člen 2
Predsednik Sveta je pooblaščen za imenovanje oseb(-e), pooblaščenih(-e) za podpis v imenu Evropske skupnosti Pogodbe o ustanovitvi Skupnosti za energijo, ob upoštevanju njene kasnejše sklenitve.
Člen 3
Ta sklep se objavi v Uradnem listu Evropske unije.
V Luxembourgu, 17. oktobra 2005

Labels: 18
15
14
5